CELEX: 22011D0106
Language: sk
Date: 2011-09-30 00:00:00
Title: Rozhodnutie Spoločného výboru EHP č. 106/2011 z  30. septembra 2011 , ktorým sa mení a dopĺňa príloha XXI (Štatistika) k Dohode o EHP

1.12.2011   
            
            
               SK
            
            
               Úradný vestník Európskej únie
            
            
               L 318/45
            
         ROZHODNUTIE SPOLOČNÉHO VÝBORU EHP
   č. 106/2011
   z 30. septembra 2011,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 89/2011 z 1. júla 2011 (1).
            
         
               (2)
            
            
               Nariadenie Komisie (EÚ) č. 92/2010 z 2. februára 2010, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o výmenu údajov medzi colnými orgánmi a národnými štatistickými orgánmi, zostavovanie štatistiky a posudzovanie kvality (2), sa má začleniť do dohody.
            
         
               (3)
            
            
               Nariadenie Komisie (EÚ) č. 113/2010 z 9. februára 2010, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o pokrytie obchodu, vymedzenie údajov, zostavovanie štatistiky obchodu podľa podnikových ukazovateľov a podľa fakturačnej meny a o špecifické tovary alebo pohyby (3), sa má začleniť do dohody.
            
         
               (4)
            
            
               Nariadenie (EÚ) č. 113/2010 zrušuje s účinnosťou od 1. januára 2010 nariadenie Komisie (ES) č. 1917/2000 (4), ktoré je začlenené do dohody, ale sa ďalej uplatňuje na štáty EZVO, pokým opatrenia na dosiahnutie súladu s nariadením (ES) č. 471/2009 nenadobudnú účinnosť, a preto je potrebné odkaz naň v rámci dohody s účinnosťou od 1. januára 2012 vypustiť,
            
         PRIJAL TOTO ROZHODNUTIE:
   Článok 1
   Príloha XXI k dohode sa mení a dopĺňa takto:
   
               1.
            
            
               Za bod 8a [nariadenie Rady (ES) č. 1172/95] sa vkladajú tieto body:
               
                           „8aa.
                        
                        
                           
                              32010 R 0092: nariadenie Komisie (EÚ) č. 92/2010 z 2. februára 2010, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o výmenu údajov medzi colnými orgánmi a národnými štatistickými orgánmi, zostavovanie štatistiky a posudzovanie kvality (Ú. v. EÚ L 31, 3.2.2010, s. 4).
                        
                     
                           8ab.
                        
                        
                           
                              32010 R 0113: nariadenie Komisie (EÚ) č. 113/2010 z 9. februára 2010, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o pokrytie obchodu, vymedzenie údajov, zostavovanie štatistiky obchodu podľa podnikových ukazovateľov a podľa fakturačnej meny a o špecifické tovary alebo pohyby (Ú. v. EÚ L 37, 10.2.2010, s. 1).
                           Ustanovenia nariadenia sa na účely tejto dohody vykladajú s týmito úpravami:
                           
                                       a)
                                    
                                    
                                       Do článku 4 ods. 2 sa dopĺňa tento pododsek:
                                       ‚Pre štáty EZVO je »colná hodnota« definovaná na základe príslušných vnútroštátnych pravidiel.‘
                                    
                                 
                                       b)
                                    
                                    
                                       Do článku 7 ods. 2 sa dopĺňa tento pododsek:
                                       ‚Pre štáty EZVO »krajina pôvodu« znamená krajinu, z ktorej tovar pochádza v zmysle príslušných vnútroštátnych pravidiel týkajúcich sa pôvodu.‘
                                    
                                 
                                       c)
                                    
                                    
                                       Odkaz na nariadenie (ES) č. 2454/93 v článku 15 ods. 4 sa neuplatňuje.“
                                    
                                 
                     
         
               2.
            
            
               Znenie bodu 16a [nariadenie Komisie (ES) č. 1917/2000] sa vypúšťa s účinnosťou od 1. januára 2012.
            
         Článok 2
   Znenie nariadení (EÚ) č. 92/2010 a (EÚ) č. 113/2010 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. októbra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5), alebo dňom nadobudnutia účinnosti rozhodnutia Spoločného výboru EHP č. 105/2011 z 30. septembra 2011 (6), podľa toho, čo nastane neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. septembra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 262, 6.10.2011, s. 61.
   
      (2)  Ú. v. EÚ L 31, 3.2.2010, s. 4.
   
      (3)  Ú. v. EÚ L 37, 10.2.2010, s. 1.
   
      (4)  Ú. v. ES L 229, 9.9.2000, s. 14.
   
      (5)  Ústavné požiadavky neboli oznámené.
   
      (6)  Pozri stranu 43 tohto úradného vestníka.